text: Vejle Rejser? Her går det godt
  04 september 2012 kl. 12.20
  Vejle Rejser fik et overskud på 6,4 mio. kr., viser regnskabet, der netop er udkommet.
  Det er markant bedre end året før, hvor overskuddet var 781.245 kr. Begge tal er før skat.
  - Vi har øget bruttofortjenesten med knap fem mio. kr. fra 22.156.189 kr. til 27.098.134 kr. Branchen er benhård, så det er vi yderst godt tilfreds med, siger Ole Svendsen, medejer af og direktør i Vejle Rejser, til Vejle Amts Folkeblad.
  Vejle Rejser har 46 medarbejdere.
  